U članku 7. stavku 3. prije točke dodati zarez i tekst „i primitak općih uvjeta i cjenika sluga u tiskanom obliku.“

Članak 8. stavak 3 i članak 20. stavak 1. točku 4. treba preciznije formulirati budući da operatori nemaju zakonsko pravo korištenja JMBG i OIB prema odredbama zakona kojima se regulira njihovo korištenje, a bez njegova navođenja pretplatniku nije dopušteno sklopiti pretplatnički ugovor s operatorom.
U članku 16. stavku 9. iza teksta „veća od“ dodati tekst „ugovorene mjesečne ili tromjesečne naknade za pristup javnoj elektroničkoj komunikacijskoj mreži, odnosno“. Na kraju briše se točka i dodatke tekst „, što je povoljnije za krajnjeg korisnika.“ 
Obrazloženje: Visina naknade za ponovno uključenje doseže iznos koji je nekoliko puta veći od ugovorene naknade za pristup javnoj elektroničkoj komunikacijskoj mreži, te samim time pružanje ovakve usluge nema smisla jer troškovna je mnogostruko veća od „držanja mobitela u ladici“.

U članku 26. stavku 9. na kraju dodati tekst „,sukladno odluci krajnjeg korisnika“.  Obrazloženje: Moguće je da krajnji korisnik primi račun koji višestruko premašuje uobičajenu potrošnju, a kako HAKOM člankom 24. daje operatoru mogućnost da krajnjeg korisnika ne obavijesti o prekomjernoj potrošnji, smatram opravdano omogućiti krajnjem korisniku odabir načina povrata više zaračunatog iznosa budući da se radi o njegovoj imovini a ne imovini operatora. Operator bi trebao uložiti sav mogući napor da krajnjem korisniku zadužuje samo za opravdane iznose.

U članku 26. stavku 12. iza riječi „obeštećuje“ dodaje se tekst „sukladno odluci krajnjeg korisnika“.  Obrazloženje: Krajnjem korisniku treba primarno omogućiti umanjenje naknade za pristup komunikacijskom sustavu jer isti nije bio u mogućnosti koristiti, ali može se dati mogućnost operatoru da mu ponudi i eventualni drugi način kompenzacije za prouzročenu nemogućnost korištenja ugovorene usluge, no odluku o odabiru načina kompenzacije treba prepustiti krajnjem korisniku kako neadekvatno ponašanje operatora u pružanju usluge krajnjem korisniku ne bi, nažalost, postalo pravilo.

U članku 32. stavku 7. iza riječi „godinu dana“ dodati tekst „, te informaciju učiniti dostupnom na njegovom Internet sjedištu.“

U članku 45. stavku 7. iznos zamijeniti sa brojkom 25. Obrazloženje: Iznos od 50kn po pojedinom poziva za dijete – kao osobu koja ne stvara dohodak, smatram iznimno visokom.

Stavke 10. i 11. članka 45. smatram pozitivnim iskorakom. 

U članku 44. stavku 12. ispred riječi „slanjem“ dodati „odgovaranjem na primljenu SMS/MMS poruku“. Obrazloženje: Mislim da je uputno dati mogućnost prekida pružanja usluge direktnim odgovaranjem na primljenu poruku uz navođenje odgovarajuće riječi.

U članku 55. stavku 1. iza teksta „humanitarne akcije“ dodati tekst „i u promidžbenim porukama“. Obrazloženje: Smatram da HAKOM ovim prijedlogom omogućuje zavaravajuća jer se potencijalnim donatorima pruža nejasna i dvosmislena informacija o tome da dio sredstva koji želi donirati zapravo ide operatoru a ne u donaciju. U pravilu sa objavom humanitarne akcije svim donatorima treba pružiti navedenu informaciju u svim sredstvima informiranja koja koriste za pozivanje donatora.